cyanic-selkie/wikianc huggingface dataset:
מלאכי רחמים
תוכן הפיוט
שפתו של הפיוט מורכבת כולה מהרמזים מקראיים, בד בבד עם ההרמזים התלמודיים השזורים בו והניבים הספרותיים (דוגמת, ) המשתלבים בו; לדוגמה, השורה בת ארבע המילים מבוססת על דברי ירמיהו: , ועל דברי איכה: , אולם גם רומזת לדברי התלמוד הבבלי במסכת מכות, כי לדעת חכמים , וקם ליה בדרבה מיניה, ואם כן – מתאונן הפייטן – המציאות בה עם ישראל מוכה בגלותו ובנוסף מחויב בתשלומים גבוהים לגויים, נוגד את ההלכה.
פולמוס "מכניסי רחמים"
לעומת המתנגדים, התומכים מסתייעים במאמרי חז"ל דוגמת, וכן . התומכים באמירת פיוטים מסוגו של "מלאכי רחמים" מחלקים בין בקשה מהמתים או המלאכים שיפעלו להיטיב לנו בכוחות עצמם, שאסורה, לבין הבקשה שיבקשו מהבורא רחמים, שאין בה חשש. אחרים טענו שבתפילה זו הכוונה לבקשה מהבורא עצמו, בדרך מכובדת:.
לעומתם, סיפר החת"ם סופר על עצמו שאף על פי שאין דרכו לומר את פיוט מכניסי רחמים, הרי שאת "מלאכי רחמים" הוא נוהג לומר תמיד עם הציבור. כן העיד גם רבי יהודה אסאד על רבו מהר"ם בנעט, שייסד נוסח אחר בפיוט "מכניסי רחמים", אולם את "מלאכי רחמים" היה אומר תמיד.
ג'ורג' אקרלוף
ג'ורג' ארתור אקרלוף (באנגלית: George Arthur Akerlof; נולד ב-17 ביוני 1940) הוא פרופסור יהודי-אמריקאי לכלכלה באוניברסיטת קליפורניה בברקלי, חתן פרס נובל לכלכלה לשנת 2001 (יחד עם ג'וזף שטיגליץ ומייקל ספנס).
La Valse des Monstres
La Valse des Monstres הוא האלבום הראשון של יאן טירסן, שכולל מספר שירים שהוא כתב עבור סרטים קצרים ומוזיקת רקע עבור מחזות בנוסף למוזיקה מקורית.
שער הרחמים
התקופה העות'מאנית
בתחילת המאה ה־16 בנה הסולטאן העות'מאני סולימאן הראשון את חומת ירושלים העות'מאנית, ובמסגרת הבנייה שולב מבנה השער הקדום, כאשר נאטם באבנים דומות לאבניה החומה.
בתקופת המנדט הבריטי
בדצמבר 1917 העלה מייג'ור-גנרל דאוניי (Dawnay), אחד מיועציו של גנרל אלנבי, שהיה בקיא במסורות ארץ ישראל, הצעה לפתוח את שער הרחמים כך שהגנרל אלנבי יכנס לירושלים כמו ישו, הרקליוס וגודפרי מבויון לפניו, וזאת על מנת "להגשים את הנבואה המוסלמית העתיקה" על בואו של משיח הנוצרים דרך השער ואף לנצל את תעתיק שמו לערבית אל-נאבי (הנביא). אלנבי, שהתנער מכל יומרה משיחית, סירב לכך.
במסורת היהודית
היותו של השער סתום, סייעה להעצמת ההגות והמסורת היהודית על המשיח המתמהמה והנחסם בידי כוחות זרים. לאחר חסימת השער, הפך האזור שמחוץ לכותל המזרחי לבית קברות מוסלמי. יש אמונה בקרב היהודים, שהמוסלמים מבקשים בכך למנוע את ביאת המשיח, בחשבם שאליהו הנביא הכהן לא יוכל לעבור בבית הקברות, שמא ייטמא, ובכך תעוכב גאולתם של היהודים. אולם בהלכה היהודית קיימות דעות כי בית קברות של גויים אינו מטמא, אלא רק מגע ישיר במת או בנשיאתו.
במסורת הנוצרית
על פי המסורת הנוצרית שער הרחמים הוא השער דרכו נכנס ישו לירושלים. זהו גם מקום פגישתם המסורתי של יהויקים הקדוש ואנה הקדושה, הוריה של מרים, אם ישו שנקרא בבשורה האפוקריפית פסאודו-מתי בשם "שער הזהב".
יוסי טרבלוס
ביוגרפיה
בשנת 2014 בזמן מבצע "צוק איתן" השתתף יוסי טרבלוס בסיבוב הופעות עם אמנים אמריקאים בין הבסיסים.
חוק טיפול בחולי נפש
עיקרי הוראות החוק החדש
עיקר השינויים שהוכנסו בחוק החדש היו בתחום הפרוצדורה והקריטריונים לאשפוז האזרחי הכפוי. החוק החדש הגדיר את מחלת הנפש שבעטייה ניתן להורות על אשפוז כפוי או על טיפול מרפאתי כפוי כ"מחלה הפוגעת בבוחן המציאות של הפרט". כמו כן הוגבלה בחוק תקופת האשפוז האזרחי הכפוי לשבעה ימים; תקופה זו ניתנת להארכה על ידי הפסיכיאטר המחוזי לשבעה ימים נוספים, ולאחר מכן היא ניתנת להארכה על ידי הוועדה הפסיכיאטרית לתקופות נוספות של עד שישה חודשים. הקריטריון להארכת תקופת האשפוז הכפוי הוא המשך קיומן של העילות לאשפוז כפוי.
השינוי לעומת החוק הקודם
עם כל השינויים שהוכנסו בו לעומת החוק הישן משנת 1955, לא סטה החוק החדש מהמודל הרפואי-פסיכיאטרי שהיה בבסיס החוק הקודם - מודל שלפיו החלטות בנוגע לאשפוז ולטיפול בכפייה מצויות בסמכותם הבלעדית של הפסיכיאטרים, ומעורבותה של מערכת המשפט בהליך האשפוז היא מצומצמת.
הרקע להחלפת החוק
בנוסף לכך, האגודה לזכויות האזרח פעלה לשינוי ההסדר הנהוג בנושא האשפוז הכפוי והציעה הסדר חדש, המבוסס על המודל המשפטי לחקיקה בתחום הטיפול במתמודדים. עיקרה של הצעת האגודה היה כי ההחלטה על אשפוז כפוי תתקבל על ידי ערכאה שיפוטית ולא על ידי גורמים רפואיים (פרט לאשפוז חירום ל-48 שעות), וכי היא תתבסס על עילות אשפוז מצומצמות יותר. פעילותה של האגודה תרמה לקביעתן של עילות מפורטות לאשפוז בכפייה, להרחבת ההגנות ולהוספת הגנות חדשות בחוק החדש.
מייסון הולגייט
בארסנלי
בעקבות הצלחתו בעונת הבכורה שלו בבארנסלי, הוא הוכתר לשחקן הצעיר המבטיח של עונת 2014/2015.
יחזקאל אינגסטר
אישומים
סנגורו של אינגסטר טען, כי לא ניתן לייחס לו פשע כלפי האנושות לפי האישום הראשון, שכן כוונת החוק היא לרצח של אוכלוסייה נרחבת בידי "הפושעים הנאצים המובהקים". הוא גם ביקש "להתחשב במצבו הבריאותי של הנאשם, כי נענש בידי שמים" ולהימנע מהאשמתו בסעיפים החמורים ביותר. מטלון לא נענה לבקשה אך קבע, כי יש ראיות נגד אינגסטר באשמת פשע כלפי האנושות בנוגע לרצח שמונת האסירים ובנוגע להתעללות באסירי פאולבריק, וכן באשמת גרימת חבלה חמורה לשוויצר, לבקוביץ, הולצמן, ויטלזון, מושנברג ופשכודניק. הוא החליט למחוק רק את האישומים הנוגעים להריגת עציר ששמו אינו ידוע במחנה גריידיץ.
עדויות נגדו
אבא מושנברג סיפר גם הוא על אותו מקרה של יהודה הולצמן: 'השמונה הועמדו ליד שער המחנה כאשר האסירים חזרו מהעבודה, ואחרי שהללו קיבלו את האוכל - הצטוו להיכנס מיד לחדריהם כדי שלא לראות מה ייעשה איתם, כי שמענו שרוצים לחסל אותם. אולם אני מתוך סקרנות הסתכלתי מעבר לחלון וראיתי כשמובילים, או יותר נכון סחבו אותם, כי לא יכלו ללכת, אל מתחת לחדר הכבישה, ואלה שסחבו היו אינגסטר, זיגפריד (שמת), לנצר, [וולף] אונגליק, הוניגמן. היו עוד, אולם את אלה אני זוכר. ובשעה מאוחרת בלילה כשיצאתי לחדר, ראיתי ערימה של גופותיהם ליד המכבסה בחוץ, וראיתי על גופותיהם סימנים שספגו מכות, והיו ערומים ומכוסים שמיכות.'
מד (נהר, קליפורניה)
אגן הניקוז ושינויים במסלול הנהר
הבעיה הגדולה ביותר של אגן הניקוז של הנהר מד, כמו של נהרות רבים באזור זה של המדינה, היא סחיפה הגורמת להצטברות יתר של משקעים בנהר וביובליו. הגורמים העיקריים לסחיפה הם בנייה מוגזמת של כבישים וכריתת עצים, במיוחד שיטות כריתת עצים היסטוריות כמו בירוא יערות. בנוסף, חישוף צמחיית הגדות (בעיקר עקב הסבת אדמות טבעיות למטרות חקלאיות) מגבירה את הסחיפה והעיור גורם לירידה באיכות המים. בשנת 1992 רשמה הסוכנות להגנת הסביבה את הנהר מד כפגום בשל משקעים, לפי סעיף (d)303 של חוק המים הנקיים של קליפורניה, עקב סחיפה והצטברות סחופת מוגברת. בשנת 2006 הרישום הורחב והנהר נרשם כפגוע בשל טמפרטורה ועכירות.
אקולוגיה
הנהר מספק פעילויות נופש ובית גידול חשוב לדגים וחיות בר. הצומח של האזור כולל את המין  (באנגלית Mad River fleabane), פרח בר שנקרא על שם הנהר. מיני דגי מפתח כוללים אלתית כסופה, אלתית גמלונית וסטילהד, אשר במרשם הפדרלי סווגו במצב השימור "מאוים" בנהר מד ב-1997, 1999 ו-2000, בהתאמה. שני מיני סמלטיים מאוימים – ' ו-' - רשומים גם הם כנוכחים בחלק השפך של הנהר מד, אך לא נצפו במאה ה-21.
שפך הנהר מד מוכר להגנה על ידי מדיניות המפרצים ושפכי הנהרות של קליפורניה (California Bays and Estuaries Policy). אגן הניקוז של הנהר מד תואר בשנת 1954 כבעל יכולת נשיאה של 22 מושבות של בונה קנדי, משפך הנהר ועד למוצא הנהר במעלה הזרם. בונים אלה הוכנסו מחדש ליובל נורת פורק מד ריבר ב-1946, או שאולי היו מהגרים מהנהר. גם לוטרות צפון-אמריקניות חיו בנהר במספר גדול.
דב הלברטל
ביוגרפיה
הלברטל מתארח בתוכניות טלוויזיה ורדיו בענייני דת ומדינה, ופורש את דעותיו בענייני השעה. הצטרף בעבר פעם בשבוע לעיתונאי אראל סגל בתוכנית האקטואליה "לא סותם ת'פה" ששודרה ברדיו גלי ישראל וכיום ברדיו "גלי ישראל" עם ארז תדמור ברצועה יומית.
קוד גריי
0     00 0
המרה בין קוד גריי ובסיס 2
לדוגמה, נמצא את הייצוג של המספר 100110 בקוד גריי:
על מנת לבצע את הפעולה ההפוכה (להפוך מיצוג של קוד גריי למספר בבסיס 2) צריך להתחיל מהספרה הימנית ביותר ולספור את מספר האחדות הנמצאים משמאלה. אם יש מספר זוגי של אחדות מעתיקים את הספרה, ואם יש מספר אי זוגי הופכים. לדוגמה נקח את המספר 110 (4) ונסתכל מהספרה הימנית. נראה שיש מספר זוגי (2) של אחדות ולכן נעתיק 0. נמשיך לספרה הבאה ונראה שמשמאלה יש רק ספרת 1 בודדה ולכן נהפוך אותה ל-0. את הספרה האחרונה פשוט מעתיקים לכן יצא לנו 100 שזהו 4 בבסיס 2.
טניה ריימונד
קריירה
בשנים 2006–2010 שיחקה בסדרת המתח והמסתורין "אבודים" של רשת ABC בתור אלכס רוסו.
קוורת'ון
תומאס בריה פורשברג (Tomas Börje Forsberg; 17 בפברואר 1966 – 7 ביוני 2004), הידוע בשם-הבמה קוורת'ון (Quorthon), היה המקים והיוצר המרכזי של להקת הבלאק מטאל השוודית המשפיעה באת'ורי. לקוורת'ון מיוחסת יצירת התת-ז'אנר ויקינג מטאל, ומעריציו רואים בו גם את מייסד הבלאק מטאל והאב הרוחני של הסגנון. הוא כתב את המילים והלחנים בכל אלבומיה של להקתו באת'ורי.
האיחוד השוודי-נורווגי
המלחמות הנפוליאוניות
בשנת 1814, לאחר ניצחון שוודי-פרוסי ותהליך משא ומתן ארוך, הסכים פרדריק השישי, מלך דנמרק למסור את שטחי נורווגיה לשוודיה, זאת על מנת להימנע מסכנת כיבוש יוטלנד. בכך נוצרה למעשה האיחוד בין שוודיה לנורווגיה.
פירוק האיחוד
בשנת 1905 בוטל האיחוד בין הממלכות כששוודיה הכירה בעצמאות נורווגיה. ממשלת נורווגיה הציעה את כתר נורווגיה לנסיך הדני קרל. לאחר משאל עם שאישר את המונרכיה, בחר הפרלמנט בקרל למלך פה אחד. קרל שינה את שמו להוקון השביעי (Haakon VII) על שם מלכי נורווגיה העצמאית של ימי הביניים.
שאול אברון
קורות חייו
אברון גדל בתל אביב, בן לרוקח שנולד בפולין ועלה מצרפת ואמא שנולדה ברוסיה ועלתה מבלגיה. בביתו ספג את ההערכה לאוכל ולחומרי גלם איכותיים.
איסר פרנקל
ביוגרפיה
הרב פרנקל היה חבר ותיק במועצת העיתונות והשתתף בדיוניה. כמקורב וקרוב משפחה למשפחת מוזס, בעלי ידיעות אחרונות, השיא את בני המשפחה, וערך את האזכרות הרשמיות של בני המשפחה.
למרות שבזמן מלחמת העולם השנייה התגורר בארץ ישראל ולא חווה את השואה, הלך בדרכו של אביו ונשא את תודעת השואה. לאחר קום המדינה יזם אביו את העלאתן של עצמות יהודים מטרבלינקה וקבורתן בבית הקברות נחלת יצחק. מדי שנה, ביום השואה, נהג הרב פרנקל האב לערוך את האזכרה השנתית לנספי טרבלינקה, ליד האנדרטה שהוקמה ביוזמתו. לאחר פטירתו המשיך בנו, הרב איסר פרנקל, במסורת אביו.
משפחתו
אחיו הוא הרב שמעון מנחם פרנקל רב לב תל אביב וקהילת אנטופול.
מתנד הרמוני קוונטי
שיטת אופרטורי הסולם
הפתרון המפורש בבסיס המקום, באמצעות שיטת פרובניוס, הוא ישיר ומיידי, אך הוא די מסורבל וארוך. שיטת "אופרטורי הסולם", שהמציא פול דיראק, מאפשרת לחלץ את ספקטרום האנרגיות מבלי לפתור באופן ישיר את המשוואה הדיפרנציאלית. יתרה מכך, ניתן להכליל אותה לבעיות מסובכות יותר, בעיקר בתורת השדות הקוונטית.
האופרטורים x ו־p מקיימים את יחסי החילוף הקנוניים:
מצבים קוהרנטיים
במצבים העצמיים מתקיים שערכי התצפית של המקום והתנע הם 0. אנחנו מעוניינים בחיפוש מצבים שערכי התצפית שלהם יתנהגו כמו אוסצילטור הרמוני קלאסי. נסתכל על המצבים הבאים:
תנודות בגביש
מסתבר שישנה מערכת קואורדינטות בה ניתן להציג את הבעיה כאוסף של N אוסצילטורים בלתי-תלויים. בקואורדינטות אלה ההמילטוניאן מלוכסן ואפשר להפעיל מיידית את הפתרון שמצאנו קודם. ברם, לא ניתן עוד לפרש את ה"אוסצילטורים" והפתרונות שקיבלנו כאמפליטודות התנודה של חלקיק מסוים בגביש, אלא כעירורים קולקטיביים בהם כל הגביש רוטט באופן תנודה כלשהו. לעירורים או אופני תנודה אלה קוראים "פונונים Phonons" ומתייחסים אליהם כאל חלקיקים, מאחר שכמו פוטונים, ניתן ליחס להם תכונות חלקיקיות (אנרגיה, תנע, העברת קוונט אנרגיה, יצירת זרם פונונים). את הפונונים ניתן למצוא במוצקים רבים ולהם אפקטים חשובים ביותר, שאינם ניתנים להזנחה. חקר השפעת הפונונים על התנודות בגביש ועל תכונות כגון פיזורי בראג, קיבול חום ומוליכות הוא ענף חשוב של פיזיקה של מצב מוצק.
יאחב"ל
מבנה
זרוע חשיפה - מבצעת חקירה יזומה סמויה שתחילתה במידע מודיעיני חסוי ומטרתה איתור עבירות בטרם או במהלך ביצוען, על ידי איסוף ועיבוד מידע מודיעיני וראייתי והעברתו להמשך טיפול זרוע החקירות.
סווינגל סינגרס
סווינגל סינגרס (אנגלית: Swingle Singers) הוא הרכב המתמחה במוזיקת א-קפלה (שירה ללא ליווי כלי נגינה), שהוקם בשנת 1963 בפריז, בידי וורד סווינגל האמריקאי. כעבור עשר שנים סווינגל נסע ללונדון לאחר שהתפרק ההרכב הצרפתי, והקים בה הרכב בריטי בעל אותו שם. הגם שמאז עברו כמה דורות של זמרים, ההרכב פעיל עד עצם היום הזה.
יוהאן רטנהובר
הרייך השלישי
ב-15 במרץ 1933, מונה לראש אחת מיחידות שומרי הראש, שתכליתן המרכזית הייתה להעניק הגנה לפיהרר. חבריה המקוריים היו שוטרי FSK) Führerschutzkommando, משטרה פלילית בווארית), שהיו אחראים להגנה על הפיהרר רק באזור בוואריה. אולם, באביב 1934 הורחב תפקידו של ה- Führerschutzkommando והחליף למעשה את ארגון הליווי האישי של היטלר, שעד אז נקרא SS - Begleitkommando des fuhrers בכל רחבי גרמניה. ב־1934 סופח הארגון לגסטאפו וב־1935 הפך שוב לארגון עצמאי. ב-1 באוגוסט 1935, הוחלף ה- FSK ל- RSD, שירות הביטחון של הרייך. עד אז, היה הביטחון של הקנצלר בידי שומרי ראש אישיים ומעתה היו השומרים תחת ראש ה- RSD, היינריך הימלר, שהוכרז רשמית ב-1935. רטנהובר נשאר בפיקוד ונשמע לפקודותיו הישירות של היטלר. הימלר קיבל שליטה מנהלית על ה- RSD. אין להתבלבל בין ארגון ה-SD הידוע לשמצה לבין ה- RSD, שכן, חברי ארגון ה- SD קיבלו מדי SS עם יהלום על שרוול שמאל. בנוסף, ארגון ה- RSD הוקם במטרה ייחודית: להגן על היטלר בברלין ועל מגוריו ולהיות אחראי ישירות על היטלר. לשם כך, נדרש היה מנהיג, והישגיו של רטנהובר במהלך החיים הפכו אותו למסוגל לפקד על הארגון. רטנהובר היה גם אחראי על מטה השדה שהגן על היטלר ובו אנשים מיומנים שסרקו את משכן הקנצלר עם פנסים ואקדחים. אנשיו של רטנהובר נשארו בצללים עד שמלחמת העולם השנייה פרצה ב-1939. רטנהובר היה אחראי על ביטוח מסילת רכבת ונתן לשיטור פקודות הכוללות שמירה על כל הכניסות, היציאות, המעברים, הגשרים והמדרגות. הביטחון של היטלר סופק על ידי שני ארגונים- הראשון, של רטנהובר והשני של מאג׳ור ברונו גשה - חבר בפמלייתו של היטלר. במהלך טיול של היטלר- רטנהובר היה בפיקוד וגשה התנהג כסגן שלו. כחלק מההגנה על היטלר, רטנהובר דאג ששלוש נקודות ציון יהיו מפוקחות על ידי ארגונו בזמן ששהה במקום מסוים, מתוך ידיעה, שאין היטלר רוצה ביותר מדי שומרים, אך הפקרת הביטחון תהיה קריטית ומסוכנת.
פרסים ומועמדויות של סיה
Golden Globe Awards
פרס גלובוס הזהב הוא פרס לסרטי קולנוע ולתוכניות טלוויזיה, הניתן בטקס שנערך בארצות הברית. הפרס מוענק מטעם איגוד העיתונאים הזרים בהוליווד (HFPA), והטקס הוא חלק משמעותי מ"עונת הפרסים" של תעשיית הבידור האמריקאית, שמגיעה לשיאה בטקס פרסי האוסקר. שידור הטקס מגיע בדרך כלל למידרוג השלישי בגובהו בין טקסי הפרסים, מיד אחרי פרסי אוסקר והגראמי. סיה הצליחה לקבל שתי מועמדויות בטקס זה, ואחת מהן הייתה בקטגוריית "השיר המקורי הטוב ביותר", שהיה בשיתוף הזמרת האמריקאית כריסטינה אגילרה בשירן, "Bound to You".
NRJ Music Awards
טקס זה נוסד בשנת 2000, ומאז הצליחה סיה לזכות שלוש פעמים, ולהיות מועמדות בכ-5 קטגוריות שונות.
YouTube Music Awards
בגלל היותה הערוץ ה-29 הנצפה ביותר ביוטיוב, הועמדה סיה בשנת 2015, לאמן הנצפה ביותר ואף זכתה באותה קטגוריה.
קן קרצ'בל
ביוגרפיה
קרצ'בל נולד בוולקוטוויל, אינדיאנה, בנם של רופא מקומי ואחות. הוא החל את דרכו כשחקן תיאטרון ומשנת 1962 הופיע על במות ברודוויי ו"אוף ברודוויי" בתפקידים במחזות כקברט ו"מי מפחד מווירג'יניה וולף?". במקביל, שיחק במספר תפקידים זוטרים בסדרות טלוויזיה. בשנת 1967 החל לשחק בטלוויזיה, כששיחק דמות בשם "ד"ר ניק האנטר" באופרת הסבון הפופולרית "החיפוש אחר המחר" (Search for Tomorrow). הסדרה שודרה ברציפות מאז שנת 1951, וקרצ'בל היה השחקן השני ששיחק את דמותו של הדוקטור החביב והפופולרי.
בשנת 1978 הצטרף לצוות הסדרה דאלאס בתפקיד קליף בארנס, יריבו המוערך של ג'יי אר יואינג גיבור הסדרה, אותו גילם השחקן לארי הגמן. דמותו הסימפתית של בארנס, שבמשך ארבע עשרה העונות שבהן שודרה הסדרה, ניסה לנקום בג'יי אר ובמשפחתו, אך לשווא, הייתה בין הדמויות האהובות על הצופים בסדרה המצליחה, ולצדו של הגמן היה קרצ'בל השחקן היחיד שדמותו הופיעה כמעט ברציפות מן הפרק הראשון בסדרה לפרק האחרון, ששודר בשנת 1991, לאחר ארבע עשרה עונות בהן שודרה הסדרה ברשת CBS. כן ביים קרצ'בל ארבעה מפרקי הסדרה. קרצ'בל הופיע בסרט ההמשך, "דאלאס: שובו של ג'יי אר" שצולם בשנת 1996. במהלך הסרטת הסדרה זכה קרצ'בל בפרסים כגון "Soap Opera Digest Awards" (בו זכה ב-1990) ו- "TV Land Awards" (בו זכה ב-1978).
לאחר ירידת הסדרה "דאלאס" מהמסכים המשיך קרצ'בל להופיע בתפקידי משנה בטלוויזיה, והופיע בהופעות אורח בסדרות כג'ורדן או ER.
חבל ארץ
חבל ארץ או אֵזור הוא יחידת שטח בעלת תכונות מסוימות זהות או דומות המייחדות אותו. הענף הגאוגרפי העוסק בחקר חבלי-ארץ נקרא "גאוגרפיה חבלית".
פרוש (סוג)
הפרושים הם עופות נפוצים בעלי כסות כתומה עם ראש גדול ומקור חרוטי צהוב. הם חיים ברחבי היערות של אירואסיה וכמה מינים חיים גם באמריקה. כמה מהמינים מגיעים גם לישראל.
ג'יימי לין ספירס
ביוגרפיה
ג'יימי לין ספירס, נולדה בעיר מק'קומב, מיסיסיפי שבארצות הברית, בתם של ג'יימס פארנל ספירס, קבלן בנייה במקצועו, ולין איירן, סופרת ומפיקה. היא גדלה בקנטווד במדינת לואיזיאנה ובהמשך בניו יורק. ספירס היא אחותה הקטנה של הזמרת בריטני ספירס, המבוגרת ממנה בעשור. לספירס ישנו גם אח גדול יותר, המפיק בריאן ג'יימס, יליד 1977. הוריה התגרשו ב-2002, כאשר הייתה בת 11. בשנת 2010 השניים חזרו להיות שוב יחד אך מבלי להתחתן ובשנת 2020 ככל הנראה סיימו שוב את מערכת היחסים ביניהם.
קריירת משחק
בשנת 2001 גילה את ספירס מפיק פרסומות, ושנה לאחר מכן היא כבר כיכבה בפרסומות של חברת פפסי ובשנת 2002 הופיעה בתפקיד קטן בסרט "קרוסרודס" ביחד עם אחותה, כאשר היא גילמה את דמותה הצעירה שגילמה אחותה.
ספירס הייתה חלק מצוות השחקנים של תוכנית המערכונים "כל זה" בערוץ ניקלודאון, בשנים 2002–2003. לאחר מכן עזבה לטובת סדרה אחרת באותו ערוץ, "זואי 101" בה היא גילמה בתפקיד הראשי את זואי.
קריירה מוזיקלית
ב-3 בדצמבר 2013 הוציאה בריטני ספירס את האלבום "Britney Jean" הכולל דואט עם ג'יימי בשיר "Chillin' with You".
חיים אישיים
לאחר הפרידה עברה ספירס עם בתה לנאשוויל, טנסי, במטרה להתחיל את הקריירה המוזיקלית שלה בתחום הקאנטרי. במקביל ב-2011, פיתחה מערכת יחסים עם ג׳יימי ווטסון, איש עסקים שבבעלותו שירותי תקשורת מתקדמים עבור שותפויות מדיה כשבמהלך תקופה זו הם נפרדו וחזרו עד שהכריזו על אירוסיהם במרץ 2013 והתחתנו ב-14 במרץ 2014 בניו אורלינס. ב-11 באפריל 2018 ילדה ספירס את בתם המשותפת, אייבי ג׳ואן.
היסטוריה של סרביה
סרביה המודרנית
סרביה השיגה את האוטונמיה שלה מהאימפריה העות'מאנית בשתי מהפכות ב-1804 וב-1815, אולם חיילים עות'מאנים המשיכו להחזיק בבירה, בלגרד, עד ל־1867. מהפכות אלה החיו מחדש את הלאומיות הסרבית והפיחו את התקווה כי האימפריה הסרבית עוד תשוב. ב-1829 יוון קיבלה עצמאות מלאה, וסרביה קיבלה אוטונומיה, שעשתה אותה עצמאית-למחצה מהעות'מאנים.
לאחר שנות השמונים של המאה ה-19, עניין השושלות נעשה קשור במידה מסוימת לחלוקות הדיפלומטיות הרחבות יותר באירופה, כשמילן אוברנוביץ' תמך במדיניות של אוסטרו-הונגריה השכנה, בתמורה לתמיכה הבסבורגית בהמלכתו, ובני קאראג'ורג'ביץ' נטו לכיוון רוסיה, וזכו בכס לאחר ההפיכה ב-1903 העקובה מדם, שהונהגה בידי קציני צבא שהתנגדו לשלטון ההבסבורגי על הסלאבים הדרומיים השכנים.
סרביה במלחמת העולם הראשונה
יחסית למדינות האירופאיות האחרות, סבלה סרביה משיעור ההרוגים הגבוה ביותר במלחמה, כשמעל ל־30% (1.3 מיליון) מאוכלוסייתה מתה במלחמה.
סרביה במלחמת העולם השנייה
בתחילת שנות הארבעים, יוגוסלביה מצאה עצמה מסובבת בארצות עוינות. חוץ מיוון, כל שכנותיה חתמו על הסכמים עם איטליה או גרמניה. היטלר לחץ בחוזקה על יוגוסלביה להצטרף למדינות הציר. הממשלה אף הייתה מוכנה להגיע להסכם עמו, אך הרוח במדינה הייתה שונה לגמרי. הפגנות ציבוריות כנגד הנאציזם הביאו לתגובה ברוטאלית. חיל האוויר הגרמני הפציץ את בלגרד וערים מרכזיות אחרות באפריל 1941, וכוחות הציר כבשו את יוגוסלביה ופירקו אותה. החלקים המערביים של המדינה יחד עם בוסניה והרצגובינה נהפכו למדינת בובות נאצית, שנקראה המדינה העצמאית הקרואטית, ונשלטה בידי האוסטשה.
סרביה ברפובליקה הסוציאליסטית הפדרלית היוגוסלבית
עוד בזמן המלחמה, ב־1943, חל שינוי מהפכני במערכת החברתית והמדינית עם הביטול של המלוכה לטובת רפובליקה. יוסיפ ברוז טיטו נעשה לנשיא הראשון של יוגוסלביה החדשה והסוציאליסטית (הרפובליקה הסוציאל פדרלית של יוגוסלביה). בעבר ארץ חקלאית ברובה, יוגוסלביה נהפכה לארץ תעשייתית במידה רבה, ויצא לה מוניטין פוליטי בינלאומי בכך שתמכה בתהליך הדה-קולוניזציה ובכך שלקחה חלק פעיל בתנועת המדינות הבלתי-מזדהות במלחמה הקרה.
איחוד (מתמטיקה)
תכונות אלגבריות
איחוד הוא פעולה אסוציאטיביות (קיבוצית); כלומר . בשל כך הביטוי מוגדר היטב (כלומר, אין חשיבות לשאלה מהו הסדר בו מתבצעים האיחודים) ושווה לשתי הקבוצות הנ"ל, ולכן אין צורך בסוגריים אף-פעם כאשר כותבים רק איחודים בין קבוצות.
חריסטו בוטב
הפעילות המהפכנית
לקראת סוף 1872 נתפס וסיל לבסקי, מנהיג המהפכנים הבולגרים, על ידי השלטונות העות'מאניים, נשפט, נידון למוות ונתלה ב-19 בפברואר 1873. לאחר מות המנהיג התפלגו המהפכנים לשני מחנות, מחנה שדגל בפעילות מיידית, ומחנה שדגל בהכנות ממושכות עד שהנסיבות יתאימו לפעילות מהפכנית. בוטב הנהיג את המחנה הראשון. הוא תכנן מתקפה שתנצל את המתיחות הגוברת בין סרביה והאימפריה הרוסית מצד אחד, לבין האימפריה העות'מאנית.
הנצחה
נקודת בוטב, המהווה את הקצה הדרומי של חצי האי רוז'ן וכן של האי ליווינגסטון באיי שטלנד הדרומיים, שבאנטארקטיקה נקראת על שמו של חריסטו בוטב. הר בוטב בהרי הבלקן במרכז בולגריה קרוי על שמו. כמו כן, על שמו קרויה קבוצת הכדורגל בוטב פלובדיב מהעיר פלובדיב.
שרה פיילין
באוגוסט 2008 הכריז הסנאטור ג'ון מקיין, שהיה מועמד המפלגה הרפובליקנית לתפקיד נשיא ארצות הברית, על פיילין כמועמדת שלו לתפקיד סגנית הנשיא, לקראת הבחירות לנשיאות ארצות הברית 2008. פיילין הייתה האישה השנייה בהיסטוריה האמריקאית שהייתה מועמדת מטעם אחת משתי המפלגות הגדולות לתפקיד סגנית הנשיא (הראשונה הייתה ג'רלדין פררו בשנת 1984) והראשונה מטעם המפלגה הרפובליקנית.
ביוגרפיה
פיילין נולדה בשם שרה לואיז הית' (Sarah Louise Heath) בעיר סאנדפוינט שבאיידהו וגדלה באלסקה שבארצות הברית, מדינה אליה עברו הוריה כשהייתה תינוקת. פיילין כתינוקת הוטבלה כקתולית (כמו אימה), אך מאוחר יותר משפחתה הצטרפה לכנסייה נוצרית-פרוטסטנטית (פנטקוסטלית). אביה היה מורה ואמה מזכירת בית ספר ופיילין הייתה השלישית מארבעה ילדים. בנעוריה עסקה פיילין בציד ובספורט על בסיס קבוע ואף הייתה קפטן נבחרת הכדורסל של התיכון בו למדה, אותה הצעידה לזכייה באליפות אלסקה לבתי ספר תיכונים קטנים. היא נודעה בכינוי "שרה ברקודה" לאור משחקה האגרסיבי והבלתי מתפשר.
לאחר הבחירות לנשיאות ב-2008
בינואר 2016 לקראת הפריימריז הרפובליקניים בבחירות לנשיאות 2016 הודיעה פיילין על תמיכתה בדונלד טראמפ.
בועז איתן
ביוגרפיה
לאחר שחרורו משירות קבע סיים תואר ראשון בפיזיקה ובמתמטיקה באוניברסיטה העברית ותואר שני בפיזיקה שימושית ודוקטורט בפיזיקה שימושית בהנחייתו של דב פרוהמן. בשנת 1981 נקלט לעבודה בחברת אינטל ישראל בתחום הפיתוח של שבבי זיכרון. ב-1983 עבר לחברת WSI האמריקאית. ב-1992 חזר לישראל והקים שלוחה מקומית שלה.
כריסטיאן ספאטה
חיים אישיים
ב-1 במאי 2013 נחטפה דודתו של ספאטה, לימבניה סאפטה, מפאדייה, עיירה בקולומביה. החוטפים דרשו כופר של 150 מיליון דולר מכריסטיאן ספאטה כדי לשחרר את דודתו החטופה. יום אחד בלבד לאחר החטיפה איתרה משטרת קולומביה את החוטפים ושיחררה את דודתו של ספאטה ללא פגע.
כריסטו וז'אן-קלוד
יצירות הזוג
הזוג החל לעסוק בעטיפת אובייקטים עוד בפריז כשהם עוטפים חפצים קטנים כמו זרי פרחים או שולחנות בבדים או בגיליונות פלסטיים.
ויליאם קרבאליו
ויליאם קרבאליו דה סילבה (בפורטוגזית: William Silva de Carvalho; נולד ב-7 באפריל 1992 בלואנדה שבאנגולה) הוא כדורגלן פורטוגזי המשחק בקבוצת ריאל בטיס מליגת העל הספרדית ובנבחרת פורטוגל בעמדת הקשר אחורי.
לונדון התת-קרקעית
לונדון התת-קרקעית (באנגלית: Subterranean London) הוא כינוי למספר מערכות תת-קרקעיות שנוצרו מתחת למטרופולין של לונדון.
לאופולדו לוקה
ביוגרפיה
שנותיו האחרונות ככדורגלן מקצועי התאפיינו בכך שעבר בין קבוצות רבות. לאחר שניסה את כוחו בסנטוס הברזילאית בשנים 1983 ו-1984, לוקה שב לארגנטינה ושיחק בטקסטיל מנדיו בה סיים את הקריירה.
לאחר הפרישה
הוא עבד כמאמן ובעונת 1986/87 היה בתפקיד זה באוניון. למשך העשרים שנים הבאות עדיין היה פעיל במועדונים כפופים רבים. לוקה גם היה מזכיר הספורט של מחוז מנדוסה שבארגנטינה.
קנטוניסטים
הקַנטוֹנִיסטִים (ברוסית: Кантонисты, ביידיש: קאנטאניסטן) היו ילדים שנלקחו על ידי הרשויות ברוסיה של המאה ה-19, חונכו במסגרת צבאית עד שהגיעו לבגרות וגויסו לצבא. בתקופת הצאר ניקולאי הראשון נכללו גם יהודים בין הקנטוניסטים, והרשויות הפעילו כפייה כדי לנצרם. האחרונים כונו חיילי ניקולאי (ברוסית: Николаевские солдаты). שיטת הקנטוניסטים בוטלה על ידי אלכסנדר השני ב-26 באוגוסט 1856.
קרן גשר לקולנוע רב תרבותי
מנכ"לית הקרן מאז 2005 היא זיו נווה, שהחלה את דרכה כיוצרת סרטי תעודה ששודרו בערוצי הטלוויזיה השונים בישראל ובעולם.
פליקס לנדאו
פליקס לנדאו (גרמנית: Felix Landau 21 במאי 1910 וינה, שבאוסטריה – 4 באפריל 1983, וינה, אוסטריה), היה קצין SS אוסטרי, בדרגת האופטשארפיהרר, חבר איינזאצקומאנדו במלחמת העולם השנייה. לנדאו תואר על ידי העיתון האוקראיני "The Day" כדמות מרכזית ביישום התוכנית הנאצית להשמדת יהודי גליציה. במסגרת תפקידו, נשלח לראשונה ללבוב, ואחר כך לדרוהוביץ', פולין (אוקראינה של היום). בנוסף, לנדאו היה מי ששמר על מריה אלטמן, שעל סיפורה האישי מתבסס הסרט אישה בזהב.
במהלך מלחמת העולם השנייה ושירותו באיינזצקומנדו
לנדאו היה ידוע גם במתן "חסות זמנית" לברונו שולץ הצייר היהודי עליו כפה לצייר ציורי ילדים על קירות ביתו של לנדאו כדי לשעשע את ילדיו בעת שהיה כלוא בביתו. לנדאו היה נוהג לירות ביהודים ממרפסת ביתו ובאחד מה"מטווחים" ירה ביהודי שהיה "בן חסותו" של קצין SS אחר בשם קארל גינטר. כנקמה על כך רצח גינטר בנובמבר 1942 את "היהודי של לנדאו" – ברונו שולץ, ביריית אקדח. לאחר מכן, ציורי הקיר של שולץ נצבעו ונשכחו עד אביב 2001 שבו נחשפו ציורי הקיר של שולץ בבית בעיירה דרוהוביץ' שבאוקראינה. בעוד הרשות המקומית דנה בהקמת מוזיאון באתר, הוברחו הציורים לישראל על ידי צוות של מוסד יד ושם.
מרתון ברלין
מסלול המירוץ
לפני שנת 1990 כאשר ברלין עדיין הייתה מחולקת המסלול התקיים רק בשטח של מערב גרמניה. בשנת 1990 לאחר נפילת חומת ברלין התקיים המרוץ הראשון שמסלולו עבר גם במזרח ברלין. במהלך הריצה כאשר הרצים עברו בשער ברנדנבורג נצפו דמעות בעיניים של רבים מהם. מרתון ברלין נחשב לאחד המרתונים המהירים בעולם. בזכות מסלולו המישורי של מרתון ברלין, שיאי עולם רבים נשברו בו, ולמעשה, משנת 2003 כל שיאי המרתון לגברים נקבעו במרתון ברלין. גורמים נוספים שהופכים אותו למהיר הם מיעוט הפניות בתוואי המרתון, והעובדה שהוא נערך בסוף חודש ספטמבר, תקופה בה הטמפרטורה הממוצעת עומדת על C° 15 ובדרך כלל אין בה רוחות חזקות.
כריסטי
ראו גם
}}
ורנה פלטון
ביוגרפיה
פלטון הייתה נשואה משנת 1923 לשחקן והמדבב לי מילאר עד מותו בשנת 1941, ונולד להם בן אחד. היא נפטרה בשנת 1966 לאחר שבץ והונצחה בשדרת הכוכבים של הוליווד.
ארתור דה גובינו
השקפתו הגזענית
בתקופת שירותו כדיפלומט החל גובינו להאמין כי הגזע הוא הקובע את התרבות. הוא חילק את האנושות לשלושה "גזעי יסוד" - שני המינים הנמוכים: "שחור" ו"צהוב", המהווים את "המינים הנמוכים", המדומים על ידו ל'חומרים הגסים'- כותנה וצמר, ומולם המין ה"לבן" המשובח- הוא הגזע הארי, המדומה על ידו לחוטי המשי.
דבורה דימנט
חקר מגילות מדבר יהודה
פרופ' דימנט נמנית עם הדור הראשון של חוקרי מגילות מדבר יהודה, והיא מהחוקרים הישראלים הבודדים שההדירו והשתתפו בפרסום הראשוני של קטעי מגילות רבים שנחשפו במערות.
תחום מחקר מרכזי נוסף של פרופ' דימנט הוא הספר החיצוני "חנוך א'" (חנוך החבשי).
מדף הקרח וורדי
גילוי ומיפוי מדף הקרח
את מדף הקרח גילתה המשלחת הבריטית אל ארץ גרהאם (1937-1934) בהנהגת ריידוך ריימיל, שקרא לתוואי הנוף על שם סר ג'יימס וורדי, מזכיר הכבוד (ואחר הנשיא) של החברה הגאוגרפית המלכותית, חבר בוועדת "דיסקברי" ויו"ר מכון סקוט לחקר הקוטב. כמו כן היה וורדי גאולוג וראש הסגל המדעי של משלחת דיסקברי (1916-1914) בראשות ארנסט שקלטון.
קאוליניט
הקאוליניט הוא מינרל רך, אדמתי, שצבעו בדרך כלל לבן, שנוצר עקב בליה כימית של מינרלים אלומו־סיליקטיים הכוללים אלומיניום דוגמת פצלת השדה. במקומות רבים בעולם צבעו ורוד-כתום-אדום עקב תחמוצות ברזל הנותנים לו גוון של חלודה. ריכוזים נמוכים של ברזל יוצרים גוונים של לבן, צהוב או כתום בהיר. לעיתים מתגלים שכבות בגוונים שונים כמו בפארק קניון פרובידנס בג'ורג'יה שבארצות הברית.
קאוליניט הוא אחד המינרלים הנפוצים ביותר. את הקאוליניט כורים (כקאולין) בברזיל, צרפת, בריטניה, גרמניה, הודו, אוסטרליה, יפן, סין ובמדינות דרום מזרח ארצות הברית. בישראל מצויות שכבות ועדשות של קאוליניט באבני חול הנוביות מתור היורה והקרטיקון התחתון במכתשים בנגב והן מנוצלות לצורכי התעשייה הקרמית.
אריק דורם
קריירת מועדונים
דורם החל לשחק כדורגל במועדון קטן בכפר רישוויילר ב-1997. ב-2008 עבר לאקדמיה לכדורגל של זארבריקן וב-2010 הצטרף לקבוצת הנוער של מיינץ 05 ובמקביל שיחק בקבוצת המילואים של מיינץ.
בקיץ 2019, לאחר שירד ליגה עם האדרספילד טאון, חתם דורם באיינטרכט פרנקפורט.
קריירה בינלאומית
בשנת 2011 שיחק דורם בנבחרות גרמניה עד גיל 19 ו-20, ב-2013 זומן לנבחרת גרמניה בכדורגל עד גיל 21 וביוני 2014 זומן למשחק הכנה של לקראת מונדיאל 2014 ונכלל בסגל הנבחרת בטורניר עצמו, בו זכתה הנבחרת בתואר.
מנזר סנט אנטוניו
היסטוריה
ב במלחמת העצמאות, ביוני וביולי 1948, שוכנו לוחמיה של פלוגת יהונתן במנזר סנט אנטוניו, שם התאמנו לקראת המשך קרבותיהם.
תומאס מורלי
מורלי ושייקספיר
מורלי חי תקופת מה באותה קהילה עם שייקספיר וזה מכבר משערים שהיה קשר בין השניים, אך הוכחות לכך לא נמצאו. מעולם לא נקבע, שהמוזיקה המפורסמת שכתב לשיר It was a lover and his lass מתוך "כטוב בעיניכם" אכן בוצעה אי פעם בהצגת המחזה של שייקספיר, אם כי ברור שהאפשרות לכך קיימת. מעמדו של מורלי באמצע שנות ה-90' של המאה ה-16 היה איתן והייתה לו גישה נוחה לקהילת התיאטרון; אין ספק שהיה אז, כפי שיש כיום, קשר הדוק בין שחקנים נודעים למוזיקאים ידועי שם.
מדריגלים ושאר יצירות
מורלי ניסה לחקות את רוחו של בירד בכמה מיצירות הקודש המוקדמות שלו, אך תרומתו העיקרית לתולדות המוזיקה הייתה בצורת המדריגל. ליצירתו בסוגה זו שמור מקום ברפרטואר עד עצם היום הזה, והיא מציגה מגוון רחב יותר של צבע רגשי, צורה וטכניקה מזו של כל מלחין אחר בן התקופה. המדריגלים שלו, לפני ומעל לכל, קלילים, מהירי-תנועה ונוחים לשירה, ודוגמה לכך הוא המדריגל המפורסם שלו "עכשיו הוא חודש האביב" (Now is the Month of Maying); הוא לקח מן הסגנון האיטלקי את ההיבטים שהתאימו לאישיותו ושיווה להם אופי אנגלי. מלחינים אחרים מאסכולת המדריגל האנגלי, כמו תומאס וילקס וג'ון וילביי, כתבו מדריגלים בנימה רצינית וקודרת יותר.
בואבום
לימוד זה מתואר גם כמדע של התפתחות פיזית ומנטלית, טכניקה של ריפוי עצמי דרך תנועה, הרפיה, מדיטציה וצורות שונות של הגנה עצמית פיזית ופסיכולוגית.
באן
באן (בהונגרית: Bán) היה תואר אצולה בהונגריה, בנסיכות ולאכיה, בנסיכות מולדובה ובכמה מארצות חצי האי הבלקני.
היישוב
קיצור תולדות היישוב
היישוב הקים מוסדות מעין-שלטוניים, נוסדו מפלגות, נערכו בחירות ואף נוסד בית משפט השלום עברי.
באן
לקריאה נוספת
* Constantin C. Giurescu, Istoria Românilor, volumul III
היישוב
תקופת המנדט הבריטי
במהלך תקופת המנדט הקים הממשל הבריטי פעמים אחדות ועדות חקירה לארץ ישראל, כדי לבחון את הבעיה היהודית ערבית באזור ולהגיש המלצות לביצוע לממשלת בריטניה.
היישוב במלחמת העצמאות
עם החלטת עצרת האו"ם, במועד הידוע כ"כ"ט בנובמבר" 1947 נפתחה על ערי היישוב ועל דרכי התחבורה בו התקפה של ערביי ארץ ישראל, שנעזרו בכוחות צבא ההצלה והיישוב עמד על נפשו. בהתקרב מועד הכרזת המדינה, עמדה הנהגת היישוב בפני הכרעה גורלית, האם להכריז על העצמאות במועד שנקבע לכך בהחלטת עצרת האו"ם, או לדחות את ההכרזה עקב סכנת הפלישה של הצבאות הסדירים של מדינות ערב, שהיו מצוידים בארטילריה, שריון ומטוסים. הדעות על כך בהנהגת היישוב נחלקו ואף שר ההגנה האמריקאי צידד בדחייה.
פרנץ פרדיננד, ארכידוכס אוסטריה
רצח פוליטי זה היה הניצוץ או הגורם העיקרי שהצית את מלחמת העולם הראשונה.
קורטני קוקס
חיים אישיים
קוקס יצאה עם השחקן מייקל קיטון מ-1989 עד 1995.
טרנקילו ברנטה
קריירת מועדונים
בקיץ 2012 עזב ברנטה את באייר לברקוזן וחתם בשאלקה 04. בעונת 2012/13 ערך ברנטה 21 הופעות במדי שאלקה וסיים עמה במקום הרביעי בבונדסליגה. בעונה זו, הופיע ברנטה לראשונה בקריירה בליגת האלופות, בה ערך שבע הופעות, והודח עם קבוצתו בשמינית הגמר על ידי גלאטסראיי. ברנטה השתייך לבאייר לברקוזן כשזו הופיעה בליגת האלופות בעונת 2011/12, אך בעונה ההיא לא שיחק כלל בליגת האלופות. בעונת 2013/14 הושאל ברנטה לאיינטרכט פרנקפורט, בשורותיה ערך 22 הופעות וסיים עמה במקום ה-13 בבונדסליגה. ברנטה השתתף עם פרנקפורט בעונה זו במפעל הליגה האירופית, בו צלחה הקבוצה את שלב הבתים והודחה בשלב הנוק אאוט הראשון על ידי פורטו. בעונת 2014/15 חזר ברנטה לשאלקה מההשאלה בפרנקפורט. בעונה זו ערך ברנטה 22 הופעות והבקיע שלושה שערים, וסיים עם שאלקה במקום השישי בבונדסליגה. ברנטה הגיע עם שאלקה בעונה זו לשמינית גמר ליגת האלופות, שם הודחה הקבוצה על ידי ריאל מדריד.
ב-29 ביולי 2015 חתם ברנטה בפילדלפיה יוניון מליגת ה-MLS. בספטמבר 2015 הבקיע ברנטה את שערו הראשון בקבוצה, מול יוסטון דינמו. עד לסיום עונת 2015, אליה הצטרף במחצית העונה, ערך ברנטה 11 הופעות, וסיים עם קבוצתו במקום ה-18 בליגה. בעונת 2016 ברנטה הבקיע חמישה שערים ב-29 הופעות וסיים עם הקבוצה במקום ה-13 בליגה.
נמסיס
תיאורה
נמסיס מתוארת כנושאת פרגול, חרב ורסן, ולעיתים אוחזת שעון חול ביד שמאל. יש תיאורים שבהם היא נוהגת במרכבה הרתומה לגריפונים. בין סממני ההיכר שבהם היא מאופיינית נמנים גם מוט מדידה (מקל ספירה) ומאזניים, לסמן את מהותה כאלה המענישה על פשעים לפי מידתם. נמסיס מופיעה רבות כעיוורת, או עם כיסוי על עיניה, לסמל העדר משוא פנים. נמסיס הטילה את קללתה על מי שזכה בברכות רבות מדי והענישה על יהירות ועל התנשאות. היא הענישה את נרקיסוס היפהפה והשחצן על שזלזל באהבתה של אכו ושבר את לבה. נמסיס פיתתה אותו להגיע לבריכה, שם ראה את דמותו משתקפת במים, התאהב בבבואתו ולא היה יכול להתיק את מבטו ממנה, עד שמת.
הרפובליקה הסובייטית הבווארית
היסטוריה
הממשלה החדשה התחילה לבצע רפורמות ברוח הקומוניזם כגון הפקעת בתי העשירים ונתינתם לחסרי בית, העברת ההנהלה של מפעלי תעשייה לפועלים, בתכנון היה גם ביטול הכסף וכינון רפורמה בחינוך, אבל הממשלה החדשה לא הספיקה להוציאה את התוכניות האלה לפועל.
יהדות יוגוסלביה
יהדות יוגוסלביה הייתה קהילה יהודית גדולה המורכבת ממספר רב של קהילות שחיו במספר אזורים, באזור הבלקן, המרכיבים את יוגוסלביה.
יאיר יצחקי
לאחר תום שירותו במשטרה
יצחקי מונה בשנת 2001 ליו"ר חברת "פזגז" ולתפקידים שונים בחברת "סולל בונה", בהם מנכ"ל חברת הבת "מעוז" לייבוא עובדים זרים (2002–2003) וסמנכ"ל משאבי אנוש ומינהל של הקבוצה (2003–2005). לאחר מכן מונה לסמנכ"ל הבנק הבינלאומי וראש אגף משאבי אנוש של הבנק. בשנת 2008 הוא מכהן בבנק בתפקיד סמנכ"ל לענייני לוגיסטיקה, רכש, ביטחון, בינוי ונכסים.
אופה
מקום עבודתו של האופה נקרא "בית מאפה" או "מאפייה". אפייה היא פעילות עתיקת יומין. קבוצת האנשים הראשונה שאפתה לחם הייתה המצרים הקדמונים, כנראה בראשית האלף ה-8 לפנה"ס. אופי לחם עובדים כיום כשכירים במאפיות, ולפעמים הם בעלים של מאפיות משלהם.
Judas
רקע וכתיבה
בתוכנית הרדיו "השיחה האחרונה עם קרסון דאלי", גאגא הסבירה שההשראה לשיר הייתה מחייה. בראיון מעריצים בגוגל, חשפה מספר שורות נוספות מהשיר. ב-6 באפריל 2011, הכריזה שהסינגל יצא ב-19 באפריל בפרק של "Gagavision", אך לאחר שדלף לאינטרנט, הוחלט להוציאו ב-15 באפריל 2011.
יעקב רכבי
רכבי סיים לימודי הנדסה בארצות הברית. בספטמבר 1968 גויס למוסד במטרה לרכז את התחום הטכנולוגי בארגון. תחת ניהולו הוקם ב-1973 האגף הטכנולוגי, והוא עמד בראשותו עד 1988. רכבי היה שותף לזכייה בשני פרסי ביטחון ישראל וכן לצל"ש מוועדת הפרס.
סיקרט-פרוג'קט-רבולושן
התפתחות
ב-14 בדצמבר 2012, תמונה שצולמה על הסט של הפרויקט עלתה ברשת, מה שעורר שמועות שמדונה עובדת לכאורה על הווידאו קליפ הבא שלה, שמעריצים רבים חשבו שיהיה "Gang Bang" (הלקוח מ-MDNA). ב-19 בדצמבר, סטיבן קליין התייחס לראשונה לסרט כ"#פרויקט-סודי" בטוויטר, מה שישמש כשמו הרשמי לבסוף. מאוחר יותר באותו חודש, הוא יצר קשר עם נשים כמו ריהאנה, ליידי גאגא, שר, דיטה פון טיז ונעמי קמפבל בטוויטר, והזמין אותן להשתתף בפרויקט. תמונה שאומרת "ממדונה לריהאנה 2 מתוך 3" פורסמה בתחילת 2013, ואחריה תצלום של נעמי קמפבל וקייט מוס, עם כיתוב המשייך אותן לפרויקט. תמונות נוספות מהסט פורסמו באינטרנט, ומדונה החלה לפרסם תמונות סטילס מהסרט ותמונות קשורות באינסטגרם במרץ 2013, שיוחסו להאשטאג, ששונה מאוחר יותר ל-.
חגורות ואן אלן
מחקר עכשווי
משימת החיישנים של חגורת ואן אלן הושקה בהצלחה ב-30 באוגוסט 2012. המשימה העיקרית הייתה אמורה להימשך שנתיים עם אפשרות להארכה עד ארבע שנים. החיישנים הושבתו בשנת 2019 לאחר שנגמר הדלק והם צפויים לצאת ממסלולם במהלך שנות השלושים. מרכז טיסות החלל גודארד של נאס"א מנהל את תוכנית "Living with a Star" – הכוללת את פרויקט החיישנים של חגורת ואן אלן, בשיתוף עם מצפה הדינמיקה השמשית (SDO). המעבדה לפיזיקה יישומית אחראית על היישום וניהול המכשירים של ה-Van Allen Probes.
נאו-ליברליזם
יש הטוענים נגד תוקפו התאורטי של המונח וסבורים כי הוא משמש כשם גנאי בלבד, מאחר שלעיתים רחוקות אם בכלל משמש המונח לתיאור עצמי של תומכי מדיניות השוק החופשי. כיום זהו מושג רווח במדעי החברה.
קרל-אדולף הולידט
לאחר המלחמה
לאחר המלחמה נשפט הולידט במשפטי נירנברג על פשעי מלחמה, וב-27 באוקטובר 1948 נדון ל-5 שנות מאסר, אך ב-22 בדצמבר 1949 שוחרר הולידט מהכלא. לאחר שחרורו התגורר הולידט בזיגן עד למותו ב-22 במאי 1985.
אמריקה
נהוג לחלק את יבשת אמריקה הצפונית (שנכללת בה אמריקה המרכזית) ואמריקה הדרומית.
אמריקה הדרומית
אמריקה הדרומית (דרום אמריקה) היא יבשת הנמצאת מדרום ליבשת אמריקה הצפונית בחצי הכדור המערבי. דרום אמריקה שוכנת בין האוקיינוס השקט לאוקיינוס האטלנטי. המדינות הדרום אמריקאיות שגובלות בים הקריבי - הכוללות את קולומביה, ונצואלה, גיאנה, סורינאם וגיאנה הצרפתית - נקראות גם דרום אמריקה הקריבית. היבשת מחולקת למספר אזורים שכוללים את הגינאות, החרוט הדרומי (צ'ילה, ארגנטינה, אורוגוואי, פרגוואי וברזיל) ואת המדינות האינדיאניות, הכוללות את פרו, בוליביה ואקוודור.
קופידון (שיר)
רקע
במהלך צילומי הוידאו קליפ, בריאיון לאתר החדשות פרוגי אמרה אגם:
סטיב קילבי
ביוגרפיה
במקביל להשתתפותו בלהקה The Church קיבלי החל בקריירת סולו. בשנים 1986 ו-1987 הוא הוציא מיני אלבומים. בשנת 1989 הוא הוציא את אלבומו השלישי.
אנפית בקר מזרחית
מאפיינים
אנפית הבקר ניזונה מבעלי חיים קטנים בעיקר דו-חיים, חרקים ודגים קטנים. היא מצטרפת לעדרי בקר, לעדרי צאן או לטרקטור חורש כי הם מטרידים חרקים ובעלי חיים קטנים ממקומם וחושפים אותם לעיני האנפית. בדרך זו אנפית הבקר חוסכת אנרגיה ומגדילה את יעילות הציד. האנפית אף עומדת לעיתים על גבם של פרות ופרסתנים גדולים אחרים, ומנקרת מעורם קרציות וחרקים. אנפית הבקר היא חברותית הדוגרת במושבות קינון על עצים. אנפיות בקר מקננות לפעמים על קבוצות עצים ביישובים וגורמות לרעש וללכלוך. ישנם אנשים הרגישים לנוצות וללשלשת של אנפית הבקר, עד כדי קוצר נשימה.
ג'וש צ'ילדרס
מהלך הקריירה
את הקריירה החל צ'ילדרס בתיכון מייפייר (Mayfair) בלייקווד, קליפורניה. לאחר מכן שיחק שלוש שנים באוניברסיטת סטנפורד, לאחריהן נרשם לדראפט ה-NBA ב-2004. בדראפט הוא נבחר במקום ה-6 על ידי קבוצת אטלנטה הוקס. זהו המיקום הגבוה ביותר בו נבחר שחקן מסטנפורד.
ארניס
ארניס (ידוע גם בשמות אסקרימה או קאלי) הוא שם המתאר את סגנונות אמנויות לחימה המסורתיות הפיליפיניות.
ארניס מודרני
כיום ארניס מודרני מופץ על ידי מספר ארגונים בכל העולם, ביניהם הפדרציה הבינלאומית לארניס מודרני (IMAF) וכמו כן על ידי התאחדות לארניס מודרני (WMAA). בנוסף הארניס מופץ במדינות בהם הארניס מאוד פופולרי כגון: ארצות הברית, קנדה, גרמניה וכמובן בפיליפינים.
סמיכות
סמיכות מפורקת (פרודה)
שם עצם + של + שם עצם:
איחוי נסמכים (ריבוי נסמכים לסומך אחד)
צירופים שבהם שני שמות עצם או יותר נסמכים לסומך אחד (חיילי ומפקדי היחידה, עיבוד ועריכת הטקסט) נחשבים פסולים בעיני מתקני לשון רבים (אף שאין בנושא החלטה של האקדמיה ללשון) משום שהם נדירים במקורות הקלאסיים. דוגמאות נדירות הן "מִבְחַר וְטוֹב-לְבָנוֹן" (יחזקאל לא, טז) ו"פֶּלֶס וּמֹאזְנֵי מִשְׁפָּט" (משלי טז יא) מהמקרא או "טעם ומראה יין" מהתלמוד הירושלמי (מסכת פסחים י:יא, לג ע"ג). בימי הביניים נעשה השימוש באיחוי נסמכים נפוץ יותר, לדוגמה: "אהבת ושנאת הבעל" (תוספות, יבמות כג, ע"א) או "שקיעת וזריחת החמה" (פירוש רש"י לתלמוד הבבלי, מסכת מגילה יז ע"א), אך העברית של ימי הביניים נתפסת כלא-יוקרתית, אינה נחשבת לקלאסית ומרבית מתקנני הלשון אינם נסמכים עליה. עם זאת גם סופרים עבריים חשובים בעת החדשה (מתקופת ההשכלה והתחייה כמו מנדלי מוכר ספרים, אחד העם וש"י עגנון השתמשו בצירופים במבנה זה. השימוש באיחוי נסמכים שכיח בעברית בת ימינו ונראה כי הוא הגיוני, ברור ונוח לדוברים, בפרט שמבנים חלופיים נוטים להיות ארוכים ומסורבלים יותר. לאור זאת ישנם חוקרי עברית שאינם רואים בכך פסול, כדוגמת מתקני הלשון יצחק אבינרי וראובן סיוון וחבר האקדמיה ללשון פרופ' חיים א' כהן ועובדת האקדמיה ד"ר אורלי אלבק.
היידוע
לפי זה נאמר:
קדם-כוכב
תיאור כללי
קדם-כוכב הוא מסה גדולה (מסדר גודל של מספר מסות שמש), הנוצרת מכיווץ ענן מולקולרי של גז ואבק בתווך הבין-כוכבי.
רקע היסטורי
חישובים הידרודינמיים משנות ה-60 הראו שהקריסה הכבידתית של ענן עם תנאי התחלה הנתונים על ידי קריטריון ג'ינס תהיה מאוד לא אחידה. בשנות ה-70, ריצ'רד לארסון (Richard B. Larson) וחוקרים נוספים הגיעו להסכמה כוללת על מבנה של קדם-כוכב הכולל גרעין ומעטפת, אך פרטים אחרים נותרו שנויים במחלוקת. בשנות ה-80 נושא התפתחות הכוכבים היה נושא מחקר מאוד פעיל והמנגנון העכשווי של הקריסה פותח בתקופה זו.
ספיחה של מעטפת רחבה על פני הגרעין
אחר היווצרות הגרעין, המעטפת החיצונית של קדם-הכוכב ממשיכה בנפילתה החופשית אל כיוון מרכז הכובד ומתנגשת בגרעין במהירות של כ-. כתוצאה מהתנגשות זו נוצר גל הדף וטמפרטורת הגרעין עולה.
בהמשך, הכיווץ האיטי של קדם-הכוכב ממשיך לחמם אותו, מכיוון שמנגנון הקירור הקוונטי כבר אינו יעיל. כיווץ הגרעין נמשך עד להגעה לטמפרטורה של 2000K - טמפרטורה בה מתחיל פירוק קשרי המימן המולקולרי ובעקבותיו היינון של האטומים. תהליכים אלו, הדורשים אנרגיה רבה וצורכים אנרגיה תרמית, עוצרים את עליית טמפרטורת הגרעין. כתוצאה משינויים אלו, גרעין הקדם-כוכב יוצא משיווי משקל ומתחיל להתכווץ במהירות ולהתחמם. הליך זה נמשך עד להגעה לשיווי משקל חדש, ותוצאתו הוא גרעין חדש - פלזמטי ולא גזי כשהיה לפני כן.
שלב ספיחת המעטפת בקדם-כוכב מתאפיין בין היתר בירידת צפיפות הענן עם ההתרחקות מן המרכז. הכבידה משחקת תפקיד מרכזי בהתרחשות זו, מאחר שהכיווץ נעשה בנפילה חופשית בקירוב. הזמן האופייני לנפילה חופשית, t_{ff}, עולה עם הירידה בצפיפות, ולכן האזורים הפנימיים מתכווצים מהר יותר מהאזורים החיצוניים. כתוצאה מכך, פילוג הצפיפות הולך ונהיה פחות ופחות אחיד עם הזמן.
תהליך זה נמשך עד שכל המעטפת מסופחת לגרעין.
סוקי ווטרהאוס
אליס סוקי ווטרהאוס (נולדה ב-5 בינואר 1992) היא שחקנית, דוגמנית ויזמית אנגלייה.
מוזיקה
בשנת 2017 הוציאה ווטרהאוס את הסינגל ״Good Looking״, שנהפך ויראלי בשנת 2022 ברחבי הרשת ובמיוחד באפליקציית הטיקטוק.
ליאת בנימיני-אריאל
לימודים והכשרות
בשנת 1998 סיימה לימודי הדרכת אמנות ותיאטרון בובות במדרשה לאמנות ברמת השרון, שם קבלה תואר מדריך מוסמך לאמנות.
עיסוקים
היא מלמדת ציור, איור ואמנות בעיסת נייר וטקסטיל במתנ"סים, במרכזי פיס לקהילה ובמרכזי תרבות ומעבירה הרצאות, סדנאות וחוגים בסטודיו שבביתה בפרדס חנה-כרכור.
דנה ספקטור
ביוגרפיה
ספקטור נודעה בזכות מדורה השבועי "בקרוב אגיע רחוק" אשר מתפרסם במוסף "7 ימים" של "ידיעות אחרונות" ועוסק בחייה האישיים.
תרזה אנדרוז
ביוגרפיה
בטקס פרטי הציגה אנדרוז את מדליית הזהב לאחיה, על אומץ ליבו בהתמודדות עם שיתוק ארבעת גפיו כתוצאה מתאונת אופניים שבה נפגע, בהיותו בן 19.
That's What I Like
הצלחה מסחרית
השיר הגיע למקום הראשון במצעד שירי הפופ, ובכך מארס היה לאמן בעל המקומות הראשונים הרבים ביותר במצעד, לצד ג'סטין טימברלייק. הוא שהה תשעה שבועות בראש מצעד שירי הרדיו של הבילבורד, שיא של מארס כאמן סולו. במצעד שירי ה-R&B, שהה כ-20 שבועות במקום הראשון, ובכך היה לשיר ששהה במספר השבועות הרב ביותר בצמרת המצעד, לצד "Starboy" של דה ויקנד ו-"One Dance" של דרייק. הסינגל שהה 24 שבועות בחמישייה הפותחת של ההוט 100 ו-28 שבועות בעשירייה, ובכך היה לאחד מהשירים ששהו בעשירייה בזמן הרב ביותר בהיסטוריה של המצעד.
בית ואסף בשאראת
תיאור המבנה
בעת בניתו היה המבנה דו קומתי (למעט בקצהו המזרחי, בו היה מבנה עליה לגג, ולמעשה חדר בקומה השלישית). המבנה נבנה בסגנון מזרחי, וחלונות המבנה עוטרו בקשתות. בקומתו הראשונה של המבנה עוטרה מרפסת המבנה בשתי קשתות רחבות ובקומה השנייה בארבע קשתות צרות יותר. חדר המגורים של המבנה בלט מקו המבנה לכיוון מערב, וצורתו הייתה מתומנת. בכך היה המבנה שונה מבית הליוואן האופייני, לו חדר מגורים מרובה.
עששת
אפידמיולוגיה
עששת היא אחת מבעיות הבריאות הנפוצות ביותר של האנושות במאה השנים האחרונות: היא הסיבה העיקרית לאובדן שיניים, פוגעת בכל קבוצות הגיל ומחייבת טיפולים שעלותם גבוהה. העששת משפיעה על יכולת הלעיסה והאכילה, גורמת לכאב, פוגמת במראה הפנים (אסתטיקה), ופוגעת ברווחתו הנפשית והחברתית של האדם. בעבר נחשבה העששת למחלה כרונית שרק מתקדמת ושאין ממנה חזרה, אך כיום נחשבת המחלה להפיכה שניתן למנוע ואף לרפא.
פואגו
התפרצויות
ב-13 בספטמבר 2012 החל הר הגעש לפלוט שוב לבה ואפר וגרם לפינוי של 33,000 תושבים מ-17 כפרים בסמוך לו. זרם הלבה הגיע למרחק של 600 מטרים במורד ההר, ופסגתו כוסתה בענן אפר.
ההר התפרץ שוב ב-12 בדצמבר 2022, מה שאילץ את השלטונות לסגור את שדה התעופה המרכזי של גואטמלה.
מריה אלנה מויאנו
ביוגרפיה
מריה אלנה מויאנו נולדה בסנטיאגו דה סורקו בלימה ב-23 בנובמבר 1958. למשפחה בת שבעה נפשות. הוריה הם יוגניה דלגדו קבררה והרמוחנס מויאנו לסקאנו. המשפחה עברה לאל סלוואדור פואבלו יובן כשהייתה בת 13. היא גדלה בעוני וזכתה במלגה ללימודי משפטים באוניברסיטת "Inca Garcilaso de la Vega", אך לאחר מכן הפסיקה את לימודיה לאחר שנתיים כדי להתרכז באקטיביזם קהילתי. מויאנו התחתנה עם גוסטבו פינקי בשנת 1980 ונולדו להם שני ילדים. מויאנו עזרה להקים בתי ספר יסודיים, בתי תמחוי ומועדונים לאמהות. בשנת 1983, מויאנו הייתה מעורבת בהקמת הפדרציה הפופולרית של וילה אל סלבדור (FEPOMUVES, הפדרציה העממית של הנשים של וילה אל סלבדור). הקבוצה העבירה הדרכות לנשים, הובילה פרויקטים חברתיים וייצגה את האינטרסים שלהן. מויאנו נבחרה פעמיים לנשיאת הארגון. הפדרציה ארגנה בתי קפה שכונתיים והפעילה את תוכנית Vaso de Leche, שמטרתה הייתה לגרום לכל ילד בעיר הפחונים לשתות כוס חלב אחת לפחות כל יום. את היוזמה הובילה עם ראש העיר לימה אלפונסו ברנטס לינגאן ומפלגת השמאל המאוחד. :בשנת 1991, מויאנו היה סגן ראש העיר וילה אל סלבדור. באותה שנה הפציץ הנתיב הזוהר (Sendero Luminoso) את מרכז הפצה של "FEPOMUVES" שממנו נתמכו 90 בתי קפה.
ניואה
ניואה נכללת תחת ממלכת ניו זילנד. בשנת 1901 העבירה האימפריה הבריטית את החזקה לידי ניו זילנד, מצב המתקיים עד לימים אלו. הממשל העצמי באי מסתכם בניהול שוטף של ענייני פנים. ענייני חוץ וביטחון נקבעים ומנוהלים על ידי ניו זילנד והריבון העליון של ניו זילנד, שהוא להלכה הריבון העליון של ניואה.
ניואה נמצאת כ-2,400 ק"מ צפון-מזרחית לניו זילנד, בסמיכות לטונגה, לסמואה ולאיי קוק. פירוש שמו של האי, שניתן לו על ידי תושביו, נוודים מסמואה וטונגה, הוא "ראו את עצי הקוקוס".
היסטוריה עתיקה
מסורת שבעל פה הידועה בשם פאו (Fao) מתייחסת במקור לחמישה אלים (Tupuna), שהגיעו מארץ לא נודעת ושמה פונואגאלו-Fonuagalo:
חרושת התרבות
אסכולת פרנקפורט
אדורנו והורקהיימר היו חברים בולטים באסכולת פרנקפורט, והושפעו מהמטריאליזם הדיאלקטי ומהמטריאליזם ההיסטורי של קרל מרקס, כמו גם מדבריו של הגל, אשר מתבוננים באירועים כחלק מתהליך של שינוי, ולא כשהם מבודדים. לאחר שהצטרף אליהם יורגן הברמאס, הם היו אחראים כקבוצה על ניסוח התאוריה הביקורתית. בעבודותיהם, כגון דיאלקטיקה של נאורות ודיאלקטיקה נגטיבית, העלו אדורנו והורקהיימר תאוריה הטוענת שלתופעת תרבות ההמון יש השלכות פוליטיות ובמיוחד המגוון הרחב של תרבויות פופולריות, מהוות למעשה תרבות אחת מוסווית שמטרתה לוודא את ציות ההמון לאינטרסים של השוק. במאמרם, הדיאלקטיקה של הנאורות, (1947), הם עיצבו תאוריה מודרנית של לחם ושעשועים - שיטה שהייתה נהוגה ברומא העתיקה כדי לשמר את השלטון והכוח מפני האוכלוסייה. שיטת "הברזל" החדשה הזו מילאה את זמנם הפנוי של אנשים בבידור כדי להסיט אותם מהשעמום הנוצר כתוצאה מעבודתם האוטומטית; הם לעולם לא נשארים לאורך זמן ללא השפעה במצב שבו הם עשויים לזהות את ניצולם ובכך נמנעת התנגדות למערכת החברתית-אקונומית. תצוגה פסימית זו של החברה המוצגת כנוגדת נאורות, שאובה מהמרקסיזם ומבקרת את הקפיטליזם.
ניואה
פוליטיקה
ניואה היא חלק ממלכת ניו זילנד. החוקה הניו זילנדית העניקה זכויות ריבוניות לתושבי ניואה ואף הגדירה אותן. החוקה קובעת שענייני היומיום של המדינה ינוהלו על ידי קבינט (הרשות המבצעת) בעל שלושה שרים ובראשו ראש ממשלה. חברי הקבינט וראש הממשלה חייבים להיות חברים באספה של ניואה - הרשות המחוקקת. האספה מורכבת מ-20 חברים הנבחרים באופן דמוקרטי. 14 מושבים נבחרים על ידי האלקטורים של כל כפר. ששת המושבים הנותרים נבחרים באופן דומה אך עם ייצוג משותף של הכפרים השונים בכל אלקטור.
יחסי חוץ
כל יחסי החוץ של ניואה מתבצעים על ידי ניו זילנד. ניו זילנד אחראית גם להגנת האי, ולפיכך ניואה נטולת כוח צבאי.
גאוגרפיה
בתחום המים הטריטוריאליים של ניואה ישנן שלוש שוניות אלמוגים גדולות. ניואה הוא אחד מאיי האלמוגים הגדולים ביותר. נוף האי מורכב מצוקים תלולים לאורך החוף המתנשאים לגובה של 60 מטר, ומישור שמשתרע על כל שטח האי. בשל אופי המסלע של האי (מורכב מסלע גיר שמוצאו משונית אלמוגים) ניתן למצוא מערות רבות לאורך חופיו. מערות אלו נוצרו כתוצאה של המסה קרסטית של הגיר על ידי מי הים. האקלים הוא אקלים טרופי מובהק.
אריה דרעי
התגבשות החשדות
במהלך המשבר הקואליציוני ב־1990 החלו להתפרסם ידיעות על מעורבותו של דרעי בפלילים, בעיקר בכתבה שפרסם העיתונאי החוקר מרדכי גילת בעיתון "ידיעות אחרונות". פרסומים אלו הביאו לכך שב-1 ביוני 1990 הוגשו כנגד דרעי תלונות במשטרה, וב-10 ביוני 1990 פשטה המשטרה על משרד הפנים שבראשות דרעי, ותפסה שם מסמכים הדרושים לחקירה.
כתב אישום ומשפט
ב-20 ביוני 1993 הוגש כנגד דרעי כתב אישום ב"תיק האישי", שכלל אישום ב־2 עבירות שוחד, 3 עבירות מרמה והפרת אמונים, קבלת דבר במרמה בנסיבות מחמירות ורישום כוזב במסמכי תאגיד. הפרקליטות החליטה להשהות את החקירה בעניין "התיק הציבורי", עד להכרעה בתיק האישי. גם לאחר הגשת כתב האישום שימש דרעי בתפקיד שר הפנים, עד שבג"ץ, שדן בעתירה שהגישה התנועה לאיכות השלטון, קבע, ב-8 בספטמבר 1993, שדרעי אינו יכול להמשיך ולכהן כשר כאשר הוגש נגדו כתב אישום (הלכת דרעי-פנחסי). בעקבות קביעה זו התפטר דרעי מתפקיד שר הפנים, ויתר על חסינותו וזו הוסרה בהליך מזורז ב-26 בספטמבר 1993.
משפטו של דרעי התנהל בבית המשפט המחוזי בירושלים בפני השופטים יעקב צמח, מרים נאור ומוסיה ארד. המשפט התארך זמן רב (בין 1994 ל־1999), נערכו בו כ־400 ישיבות, והפרוטוקולים התפרסו על כ־50,000 עמודים.
המאסר
במהלך תקופת ישיבתו בכלא קיבלה הכנסת חוק לפיו ניתן יהיה לשחרר מן הכלא אסירים שיוכיחו התנהגות טובה לאחר חצי מתקופת מאסרם, במקום שני שלישים, כנהוג עד אז. היו שטענו שהחוק נועד להביא לשחרור מוקדם של דרעי, ועל כן כונה "חוק דרעי". טענות אלו היו בין הסיבות שהביאו לביטול החוק לאחר תקופה קצרה. דרעי הכחיש כל קשר לחוק וטען שהליכי חקיקתו החלו לפני שהורשע ונועדו לצמצם את הצפיפות בבתי הכלא. הוא גם לא נהנה משחרור מוקדם בזכות החוק, אלא שוחרר לאחר כמעט שנתיים בכלא, ב-15 ביולי 2002.
יו"ר ש"ס מאז 2013
ב-28 בדצמבר 2014 פורסמה במהדורת החדשות המרכזית של חדשות 2 קלטת וידאו משנת 2008 שבה נראה הרב עובדיה יוסף מביע את חששו מדרעי, מכנה אותו "רשע" ומגדיר אותו כמי שפועל באופן עצמאי ואינו כפוף למרותו. הרב אמר עוד כי הוא מעדיף להשאיר את אלי ישי על כסאו, משום ששלושים-ארבעים אחוז ממצביעי ש"ס מאמינים כי אריה דרעי גנב ולקח שוחד ועל כן לא יצביעו ש"ס אם ייבחר אריה דרעי ליו"ר התנועה. בעקבות הסערה שהתחוללה עם פרסום הקלטת, שלח דרעי ב-29 בדצמבר מכתב למועצת חכמי התורה, ובו הציע את התפטרותו מהנהגת המפלגה, אולם מועצת החכמים דחתה את התפטרותו. למחרת הודיע ליושב ראש הכנסת על התפטרותו מן הכנסת. לאחר כשבועיים חזר להנהגת ש"ס ואמר שהוא עושה זאת בעיקר כיוון שהרב שלום כהן הורה לו כך.
תביעת דיבה
בדצמבר 2021 הגיש דרעי תביעת לשון הרע בסך 400 אלף ש"ח נגד העיתונאי בן כספית, לאחר שזה תיאר אותו כ"עבריין מורשע שדמם של 45 נספי אסון מירון מרוח על ידיו".
הכנסת העשרים וחמש
ב-22 בינואר 2023 בעת ישיבת הממשלה ובעקבות פסיקת בג"ץ, פיטר ראש הממשלה את דרעי מכל תפקידיו כשר בממשלה. למחרת הפיטורים הגיעו אחדים מחברי הקואליציה, ובהם ראש הממשלה נתניהו, שר המשפטים יריב לוין ויו"ר הכנסת אמיר אוחנה, למפגש תמיכה בדרעי, שבו מתחו ביקורת על בג"ץ.
ג'ון פרדריק לאמפ
ג'ון פרדריק לאמפ (באנגלית: John Frederick Lampe; 1703–1751) היה מלחין אנגלי, יליד סקסוניה.
טורקיה
יחסי חוץ
טורקיה הגישה לראשונה בקשה להצטרפות לאיחוד האירופי כבר ב-14 באפריל 1987. הדיונים עברו תהפוכות רבות: ב-1999 קיבלה טורקיה מעמד של מדינה מועמדת, ומאז אוקטובר 2005 היא מנהלת משא ומתן להצטרפות. הסכסוך בקפריסין היה לאחת מנקודות המחלוקת העיקריות במשא ומתן להצטרפותה של טורקיה לאיחוד האירופי, מכיוון שטורקיה מסרבת לפתוח את נמליה לתחבורה קפריסאית. במרץ 2019 קיבל הפרלמנט האירופי ברוב עצום, החלטה בלתי מחייבת אמנם, להשעות את המשך הדיונים עם טורקיה על הצטרפותה לאיחוד.